સ્થાનિક બજારમાં પાછલા ૧૦ દિવસમાં રૂ. ૧૦૦૦થી વધુનો ઉછાળો જોવાઇ ચૂક્યો છે અને આજે શરૂઆતે વધુ ૧૫૦ રૂપિયાનો સુધારો નોંધાઇ ૨૯,૩૫૦-૨૯,૪૦૦ની સપાટીએ ભાવ ખૂલ્યો હતો. સ્થાનિક બુલિયન બજારના જાણકારોના જણાવ્યા પ્રમાણે વૈશ્વિક બજારમાં ડોલરની નરમાઇના પગલે સોનામાં સકારાત્મક ચાલ જોવા મળી હતી અને સોનું સાત સપ્તાહની ઊંચી સપાટીએ જોવા મળ્યું હતું. ચાંદીમાં પણ આજે શરૂઆતે ૦.૨૫ ટકાનો ઉછાળો નોંધાઇ ૧૭ ડોલર પ્રતિઔંસની સપાટીની નજકી ૧૬.૯ ડોલરની સપાટીએ ટ્રેડિંગમાં જોવાઇ હતી.